ΓΡΑΠΤΗ ΕΡΩΤΗΣΗ E-3150/01

υποβολή: Brice Hortefeux (PPE-DE) προς την Επιτροπή

(14 Νοεμβρίου 2001)

Θέμα: Φορολόγηση των εταιρειών

Παρά την ενιαία αγορά και παρά το ευρώ, εξακολουθεί να διατηρείται και να επαυξάνεται η ποικιλία του τρόπου φορολόγησης των εταιρειών στα δεκαπέντε κράτη μέλη. Υπάρχει μάλιστα ο κίνδυνος η τάση αυτή να ενταθεί περαιτέρω μετά την διεύρυνση της Ένωσης. Παρατηρούνται σημαντικές αποκλίσεις -μέχρι και 30 %- στα πραγματικά ποσοστά φορολόγησης των εταιρειών σε ολόκληρη την ΕΕ. Σύμφωνα με την οικονομετρική τυποποίηση οι αποκλίσεις αυτές οφείλονται κυρίως στις διαφορές των νόμιμων εθνικών ποσοστών φορολόγησης μάλλον παρά στις διαφορές της φορολογικής βάσης.

1. Μπροστά στην επιμονή με την οποία εκδηλώνονται οι διαφορές αυτές, οι οποίες στοιχίζουν ακριβά στους οικονομικούς παράγοντες καιπονομεύουν την ανταγωνιστικότητά τους, σκοπεύει η Επιτροπή ναποβάλλει κάποια πρόταση·

2. Έχει η Επιτροπή την πρόθεση να καταργήσει τα πλέον προφανή εμπόδια που παρεμποδίζουν την ολοκλήρωση της ενιαίας αγοράς: το δίκτυο των διμερών συμφωνιών διπλής φορολόγησης, το αυξανόμενο κόστος της διοίκησης και την έλλειψη φορολογικών κανόνων που καθιστούν κενό γράμμα την ευρωπαϊκή κοινωνία, που ενεκρίθη τον περασμένο μήνα, μετά από διαπραγματεύσεις τριών δεκαετιών·

Απάντηση του κ. Bolkestein εξ ονόματος της Επιτροπής

(6 Δεκεμβρίου 2001)

Στην ανακοίνωσή της Προς μια Εσωτερική Αγορά χωρίς φορολογικά εμπόδια — Μια στρατηγική για να παρασχεθεί στις εταιρείες μια παγιοποιημένη εταιρική φορολογική βάση για τις δραστηριότητές τους σε όλη την ΕΕ(1) της 23ης Οκτωβρίου 2001, η Επιτροπή καθορίζει μια σφαιρική στρατηγική για την αντιμετώπιση των προβλημάτων της Εσωτερικής Αγοράς λόγω της συνύπαρξης 15 διαφορετικών φορολογικών συστημάτων στην Κοινότητα. Αυτή η ανακοίνωση αντικαθιστά και στηρίζεται στην μελέτη της Επιτροπής Φορολόγηση των εταιρειών στην Εσωτερική Αγορά(2).

Σ'αυτήν την ανακοίνωση, η Επιτροπή εφιστά την προσοχή στο γεγονός ότι οι διαφορές των φορολογικών συντελεστών είναι μεγάλες στο εσωτερικό της Κοινότητας και ότι ο κυριότερος φορολογικός λόγος γι'αυτές τις διαφορές είναι ο γενικός εθνικός φορολογικός συντελεστής. Παράλληλα, η ανακοίνωσηπογραμμίζει ότι η μελέτη της Επιτροπής δεν ανέλυσε την εξέλιξη των πραγματικών φορολογικών συντελεστών και τις επιπτώσεις του φορολογικού ανταγωνισμού. Επίσης οπολογισμός δεν καθόρισε το μέγεθος των πιθανών απωλειών εσόδων σε συνδυασμό με τιςπάρχουσες διαφορές των πραγματικών φορολογικών συντελεστών φορολόγησης των εταιρειών στα κράτη μέλη. Επομένως, σ'αυτό το σημείο, η Επιτροπή δεν διαθέτει πειστικά αποδεικτικά στοιχεία για να συστήσει την εναρμόνιση των εθνικών συντελεστών φορολόγησης των εταιρειών ή τον καθορισμό ελάχιστων συντελεστών φορολόγησης των εταιρειών.

Οι προαναφερόμενες ανακοινώσεις καθορίζουν λεπτομερώς τις δράσεις που πρέπει να αναληφθούν ρεαλιστικά για να αντιμετωπίζονται τα φορολογικά εμπόδια των εταιρειών κατά τις διαμεθοριακές οικονομικές τους δραστηριότητες στην Κοινότητα. Αυτές οι δράσεις καλύπτουν, μεταξύ άλλων, όλα τα προβλήματα που εντοπίζει το Αξιότιμο Μέλος του Κοινοβουλίου. Η Επιτροπή θα δώσει προτεραιότητα σ'αυτές τις δράσεις οι οποίες, εκτός αν εφαρμοστεί ενδεχομένως η προωθημένη συνεργασία, θα απαιτήσουν όλες την ομόφωνη έγκριση των κρατών μελών.

(1) COM(2001)582 τελικό.

(2) SEC(2001)1681.